Çewlîg de vizêr şar bi reng û vengê xo vejîya kuçeyan û roşanê Newroze pîroz kerd.
Namzedê hemşaredarîya Çewlîgî Senem Çakase û Hîşyar Ozsoyî zî tewrê pîrozkerdişê Newroze bîyê û mesajê serkewtişî dayê. Namzedan ard ziwan ke ê do 1’ê Nîsane de şaredarîye AKP’yî ra bigêrê û şarê  Çewlîgî bi îradeyê xo, xo îdare bikero. Şayîye de şexsê Leyla Guvene de xoverdayîşê grevê vêşanîye ame silamkerdene û ame vatene ke waştişê xoverdayoxan waştişê ma yê.
'Wa Erdogan bigeno war, aşîtî bêro û  dadîyî biresê qijanê xo'
Hemwelatijanê ke mikrofonê PÎRHA rê qisey kerd ard ziwan ke ê do bi ruhê Newroze 31’ê Adare de ser bikewê. Reyna dayikan ra yewe ya ke sey sembolê  aşitî laçika sipî antebî xo, waştişê aştî ard ziwan û vat ke wa Erdogan bêro warginayene, aşitî bêro û heme dadîyê biresê qijanê xo .
Dima ra Çewlîgîjan adirê azadîye tafîna û dormeyê ci de govenda azadîye girewte.  Hunermende  Mizgîn Tahîre û humermandanê  herême zî bi deyîranê xo reng da şayîya Newroze.
